Citopatologija
Citopatologija je grana patologije koja, za razliku od histopatologije, ima za zadatak da da dijagnozu (naročito dignitet tumora) na osnovu ćelijskih a ne tkivnih proba. Citološki kriteriji bolesti se zasnivaju na promjenama u odnosu na "normalnu" ćelijsku strukturu. Citopatologija dobija sve važniju ulogu u dijagnozi bolesti, naročito onih malignih, i nije neuobičajeno da citološke probe budu jedine pristupačne u pacijenata oboljelih od raka. Ovaj metod se koristi za dijagnozu bolesti brojnih organa, uključujući dojku, plućnu maramicu, pluća, medijastinuma, ženske spolne organe, s posebnim značajem za prevenciju raka grlića materice, urogenitalnog sistema, gušterače, štitnjače itd. Svaka ćelija se sastoji od ćelijskih struktura, koje pokazuju patološke promjene kod određenih bolesti. Ove patološke promjene se nekada mogu primijetit i pri uobičajenim farbanjima (HE, PAS), a nekada je potrebno da se koriste i specijalne metode, kao što je markiranje posebnim antitijelima.